ડાંગ જિલ્લાની સામાન્ય પરિવારની દીકરી સરિતા ગાયકવાડ હવે ગુજરાતની ગોલ્ડન ગર્લ બની ગઈ છે. ડાંગની સરિતા ગાયકવાડે ગુરુવારે જાકાર્તા ખાતે એશિયન ગેમ્સમાં 4x400 મીટર રિલે દોડમાં ભારતને ગોલ્ડ મેડલ અપાવ્યો છે. સરિતા ગાયકવાડને વીર નર્મદ દક્ષિણ ગુજરાત યુનિવર્સિટીએ બ્રાન્ડ એમ્બેસેડર બનાવવાની જાહેરાત કરી છે. આ સાથે જ તેને 2 લાખ રૂપિયાનું ઈનામ જાહેર કરાયું છે. જ્યારે મુખ્યમંત્રી વિજય રૂપાણીએ કલોલમાં સરિતા ગાયકવાડને ખેલ પ્રતિભા પુરસ્કાર અંતર્ગત 1 કરોડ રૂપિયા આપવાની જાહેરાત કરી છે. જેથી સરિતાના ઘરે ખુશીનો માહોલ છવાયો છે. જેમાં ધારાસભ્ય મંગળ ગાવીત પણ હાજર રહ્યા હતા. અને સરિતાના માતા-પિતા સાથે નૃત્યથી ખુશી વ્યક્ત કરી એક મહિનાનો પગાર આપવાની જાહેરાત કરી છે.